stanford-oval/wikipedia huggingface dataset:
Wulffmorgenthaler
Televisiosarja

Wulffmorgenthaler oli myös tanskalaisia lastenohjelmia parodisoiva tv-sarja, jossa Wulff, Morgenthaler ja heidän koomiset ystävänsä, Dolph, fasistinen virtahepo ja Margit, poliittisesti korrekti orava esittelevät lyhytfilmejä. Sarjan ainoa vakiohahmo on Tukaanipoika. Sarjan uusia hahmoja ovat Ansgar ja Loke, seksuaalisesti aktiivinen arkeologi ja hänen kollegansa, joka on sairaalloisen kammoinen "Vaginan", 50-luvun visailuohjelman osanottajia kohtaan. Muita sarjassa toistuvia osia ovat  "Todellisuusshow", jonka pääosassa on Lefevren veljekset, toivoton koulukuvaaja Bent ja hänen jälkeenjäänyt avustajansa Bubber, jotka myyvät mattoja ja yrittävät päästä näyttelijöiksi, Asger Lesniak, joka käy läpi henkilökohtaista kostoretkeä hänen työpaikallaan usein käyvää kaveria vastaan, ja Bimmer, jonha pakkomielle on elämä tropiikissa.
Tv-sarja sai toisen, dokumentinomaisen tuotantokauden nimellä "Dolph og Wulff", jossa Dolph, fasistivirtahepo oli pääosassa.
Toinen tuotantokausi sai jatkoa, tällä kertaa myöhäisillan keskusteluohjelmana "Dolph og Wulff - med venner" (suom. Dolph ja Wulff - ystävien kera). Heidän ystäviään ovat seksihullu majava nimeltä Rocco sekä oranki nimeltä Finn. Rocco luotiin alun perin seksihulluksi oravaksi ensimmäistä tuotantokautta silmällä pitäen, mutta poliittisesti korrekti Margit-orava korvasi Roccon tuolloin.
Aiheesta muualla

Wumon virallinen verkkosivu (Arkistoitu – Internet Archive)
Wulffmorgenthaler MTV:n sivustolla (Arkistoitu – Internet Archive)
ensimmäinen tuotantokausi toinen tuotantokausi kolmas tuotantokausi Dolph og Wulff med venner -tv-sarjasta (tanskaksi)
Wulffmorgenthaler -sarjakuvastrippejä venäjäksi (venäjäksi)
Wulffmorgenthaler norjalaisessa sanomalehdessä Aftonposten (norjaksi)
Wulffmorgenthaler -sarjakuvastrippejä portugaliksi (Arkistoitu – Internet Archive) (portugaliksi)
Äänirautapiano

Keyskills Centren leikkipiano mallia BG01.
Äänirautapiano eli adiafoni on pianoa muistuttava kosketinsoitin, jonka sisällä pienet vasarat lyövät metallisuikaleita pianonkielten sijaan. Ensimmäisen mallin ja nimen adiaphonon kehitti Wienissä Schuster vuonna 1819. Sen kielet olivat suoria metallitankoja. Philadelphiassa asunut saksalaissiirtolainen Albert Schoenhut keksi vaihtaa tangot haarukkamaisiin äänirautoihin ja kutsui mallia nimellä adiaphon. Niiden piti säilyä virityksessä jopa paremmin kuin perinteisen pianon, mutta alkuperäinen viritys on yleensä varsin epämääräinen, eikä sitä ole helppoa muuttaa. Äänirautapianoista ei tullut suurta menestystä, mutta rakennetta on käytetty useissa leikkipianoissa. Halvemmissa malleissa ei ole lainkaan mustia koskettimia; vähimmillään koskettimia on kahdeksan, jolloin pianolla voi soittaa yhden oktaavin ilman ylennettyjä tai alennettuja säveliä. Ne ovat yleensä alle puoli metriä leveitä.
John Cage sävelsi vuonna 1948 teoksen Suite for Toy Piano. Monet muut klassiset ja jazz-muusikot ovat myös käyttäneet äänirautapianoa, samoin kuin jotkut rock-yhtyeet, muun muassa Radiohead.
Štúrovo

| Štúrovo |
| --- | --- |
 Mária Valéria -silta yhdistää Štúrovon (kuvassa oikealla) Unkarin puolella olevaan Esztergomiin.
 vaakuna
 Štúrovo
 Koordinaatit: 47°47′57″N, 18°43′05″E 
Valtio:  Slovakia
Alue:  Nitra
Piiri:  Nové Zámky
 
 www.sturovo.sk 
Infobox OKVirheellinen NIMI-arvo: 
Štúrovo (unk. Párkány) on kaupunki Nové Zámkyn piirissä, Etelä-Slovakiassa. Se sijaitsee Tonavan rannalla aivan Slovakian etelärajalla, vain noin 50 kilometrin päässä Unkarin pääkaupungista Budapestistä. Kaupunki nimettiin Ľudovít Štúrin mukaan.
Štúrovo tunnettiin vuoteen 1948 nimellä Parkan. Nykyinen nimi otettiin käyttöön toisen maailmansodan jälkeen. Vuonna 2005 kaupungissa oli 11 122 asukasta. Vuoden 2001 väestönlaskennan mukaan asukkaista 68,7 % oli unkarilaisia, 28,1 % slovakkeja ja 1,2 % tšekkejä. Uskonnoltaan 77,2 % ilmoitti olevansa roomalaiskatolisia, ja 12,3 % ei ilmoittanut mitään uskontoa.
Štúrovon yhdistää Unkarissa sijaitsevaan Esztergomin kaupunkiin yli 500 metriä pitkä Mária Valéria -silta.
Farid Baghlani

Farid Baghlani (pers. ‏فرید بغلانی‎, Farid Baġlāni; k. 13. marraskuuta 2010 Ahvāz) oli iranilainen sarjamurhaaja. Hän aloitti murhien tekemisen Abadanin kaupungissa vuonna 2004 ja teki niitä neljän vuoden ajan.
Baghlani tuomittiin kuolemaan yhteensä kuudentoista ihmisen murhaamisesta. Hän perusteli oikeuden edessä tekojaan tuntemallaan naisvihalla. Uhreista seitsemän oli naisia, kahdeksan tyttöjä ja yksi poika. Baghlania kutsuttiin “pyöräileväksi tappajaksi”. Hänet teloitettiin hirttämällä vankilassa Ahvāzin kaupungissa. Uhrien omaiset juhlistivat teloitusta jakelemalla ihmisille makeisia vankilan tiloissa.
Ólga Vasdéki

| Mitalit> Maa:   Kreikka.Naisten yleisurheilu.MM-kilpailut  | Mitalit> Maa:   Kreikka.Naisten yleisurheilu.MM-kilpailut  | Mitalit> Maa:   Kreikka.Naisten yleisurheilu.MM-kilpailut  | Maa:   Kreikka> Naisten yleisurheilu. |
| --- | --- | --- | --- |
|  Pronssia | Sevilla 1999 | Kolmiloikka |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | Kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Tukholma 1996 | Kolmiloikka |  |
Ólga Vasdéki (kreik. Όλγα Βασδέκη, s. 26. syyskuuta 1973 Vólos) on kreikkalainen entinen yleisurheilija, joka kilpaili kolmiloikassa. Hän edusti seuratasolla Panellinios GS:ää. Vasdéki voitti kultaa vuoden 1998 EM-kisoista ja pronssia sekä MM-kisoista 1999 että sisäratojen EM-kisoista 1996. Lisäksi hän voitti muun muassa Välimeren kilpailut 1997. Vasdéki osallistui olympialaisiin kolmesti, vuosina 1996–2004. Hänen parhaaksi olympiasijoituksekseen jäi viides tila Atlantan kisoista 1996.
Vasdéki voitti yhteensä kuusi maansa mestaruutta vuosina 1993–2004. Hänen kolmiloikkaennätyksensä 14,67 oli sillä hetkellä Kreikan ennätys ja Vasdéki on edelleen maansa kaikkien aikojen tilastossa kolmantena. Hän on pituushypyssä Kreikan tilastoissa kymmenenneksi paras. Ólgan veli Spýros oli olympiatason pituushyppääjä.
Ennätykset

Lähde: IAAF
Kolmiloikka: 14,67 m (1999)
Pituushyppy: 651 cm (1999)
Pituushyppy (sisäradat): 660 (1998)
Äänirasia

Äänirasia
Äänirasia eli pick-up on levysoittimissa käytettävä sähkömekaaninen anturi, joka muuntaa äänilevyä koskettavan neulan mekaanisen liikkeen sähköiseksi signaaliksi.
Halvemmissa levysoittimissa käytetään yleensä pietsosähköiseen ilmiöön perustuvaa keraamista äänirasiaa, jonka antama signaali on sellaisenaan riittävä vahvistimen suuri-impedanssiseen linjaliitäntään.
Kalliimmissa levysoittimissa käytetään magneettista äänirasiaa, jonka antama signaali on hyvin heikko.  Se liitetään vahvistimessa erilliseen Phono-liitäntään, jonka sisäänmenoimpedanssi on 50 kilo-ohmia ja joka suorittaa signaalille niin sanotun RIAA-korjauksen.
Magneettisia äänirasioita on kahta tyyppiä: moving magnet, jossa neulaan kiinnitetty magneetti liikkuu pienen kelan sisällä, ja moving coil, jossa neulaan kiinnitetty kela liikkuu magneettikentässä.
Stereofonisissa äänirasioissa on erilliset anturit vasemmalle ja oikealle kanavalle.  Ne on kallistettu toisiinsa nähden 90° kulmaan, kumpikin 45° eri suuntiin äänilevyn tasoon nähden.
Aiheesta muualla

Kuvia tai muita tiedostoja aiheesta Äänirasia Wikimedia Commonsissa
Štěpánka Hilgertová

| Mitalit | Mitalit | Mitalit |  |
| --- | --- | --- | --- |
|  Hilgertová vuonna 2007. |  Hilgertová vuonna 2007. |  Hilgertová vuonna 2007. |  |
Naisten koskipujottelu
Maa:   Tšekkoslovakia
| MM-kilpailut  | MM-kilpailut  | MM-kilpailut  |  |
|  Hopeaa | Tacen 1991 | K-1 joukkue |  |
|  Pronssia | Savage River 1989 | K-1 joukkue |  |
Maa:   Tšekki
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | K-1 |  |
|  Kultaa | Sydney 2000 | K-1 |  |
| MM-kilpailut  | MM-kilpailut  | MM-kilpailut  |  |
|  Kultaa | La Seu d'Urgell 1999 | K-1 |  |
|  Kultaa | Augsburg 2003 | K-1 |  |
|  Kultaa | Augsburg 2003 | K-1 joukkue |  |
|  Kultaa | Penrith 2005 | K-1 joukkue |  |
|  Kultaa | Tacen 2010 | K-1 joukkue |  |
|  Kultaa | Praha 2013 | K-1 joukkue |  |
|  Kultaa | Lee Valey 2015 | K-1 joukkue |  |
|  Hopeaa | Três Coroas 1997 | K-1 |  |
|  Hopeaa | Praha 2006 | K-1 joukkue |  |
|  Hopeaa | Foz do Iguaçu 2007 | K-1 joukkue |  |
|  Hopeaa | Bratislava 2011 | K-1 joukkue |  |
|  Pronssia | Foz do Iguaçu 2007 | K-1 |  |
| EM-kilpailut  | EM-kilpailut  | EM-kilpailut  |  |
|  Kultaa | Augsburg 1996 | K-1 joukkue |  |
|  Kultaa | Roudnice 1998 | K-1 joukkue |  |
|  Kultaa | Mezzana 2000 | K-1 |  |
|  Kultaa | Bratislava 2002 | K-1 joukkue |  |
|  Kultaa | Krakova 2008 | K-1 |  |
|  Kultaa | Seu d'Urgell 2011 | K-1 joukkue |  |
|  Kultaa | Wien 2014 | K-1 joukkue |  |
|  Hopeaa | Augsburg 1996 | K-1 |  |
|  Hopeaa | Roudnice 1998 | K-1 |  |
|  Hopeaa | Mezzana 2000 | K-1 joukkue |  |
|  Hopeaa | Tacen 2005 | K-1 |  |
|  Hopeaa | Argentierre 2006 | K-1 joukkue |  |
|  Pronssia | Bratislava 2002 | K-1 |  |
|  Pronssia | Liptovský Mikuláš 2007 | K-1 |  |
|  Pronssia | Krakova 2013 | K-1 joukkue |  |
Štěpánka Hilgertová,o.s. Prošková,  (s. 10. huhtikuuta 1968 Praha, Tšekkoslovakia) on tšekkiläinen meloja ja olympiavoittaja, joka on päättänyt kilpauransa. Hilgertová osallistui ensimmäisen kerran olympialaisiin Barcelonassa 1992 ja viimeisen kerran Lontoossa 2012, joten hän osallistui yhteensä kuusiin olympialaisiin. Hilgertová voitti olympiakultaa Atlantassa 1996 ja Atlantassa 2000 naisten kajakkiyksikössä. Hilgertoválla on näiden lisäksi maailmanmestaruuskilpailuista seitsemän kultaa, viisi hopeaa ja kaksi pronssia. Hän saavutti Euroopan–mestaruuskilpailuissa seitsemän kultaa, viisi hopeaa ja kolme pronssia.
Valssaus

Neljäkorkean valssilaitteen kaaviokuva.
Käsikäyttöinen kaksikorkea valssain.
British Steelin Ravenscraigin tehtaiden kuumavalssauslinja Skotlannissa 1980-luvulla.
Valssaus on metallin muokkaamista, jossa muokattava metallikappale kulkee valssaimen rullien eli valssien välistä. Muokkauksessa myös metallin rakenne muuttuu lujemmaksi. Valssaamalla valmistetaan esimerkiksi metallilevyä paksummasta aihiosta tai metalliprofiilia pyöreästä langasta. Mikäli valssit ovat vapaasti pyörivät, puhutaan vetovalssauksesta tai turkinpäävedosta. Valssituoli on yksi valssipari ja valssaimessa tai valssilinjassa on yleensä useampia valssituoleja. Tyypillisessä kuumavalssauslinjassa on ensin esivalssain, jossa aihiota ajetaan useita kertoja edestakaisin ja vasta tämän jälkeen aihio ajetaan linjan hienovalssituolien läpi.
Kuumavalssaus

Kuumavalssaus suoritetaan kuumalle metallikappaleelle, jonka lämpötila on yli rekristallisaatiolämpötilan. Kuumavalssaus on metallin kuumamuokkausta.
Kuumavalssauksessa teräsaihiota muokataan 800–1 200 asteessa valssaimen valssien välissä useita kertoja, jolloin sen karkea rakenne hienonee pienirakeiseksi austeniitiksi. Jäähdytysvaiheessa teräksessä tapahtuu faasimuutoksia.
Kuumavalssauksessa on mahdollista saada aikaan suuri plastinen muodonmuutos, mutta ennen kaikkea sillä pyritään karkean valuperäisen raerakenteen hienontamiseen.
Kylmävalssaus

Kylmävalssauksessa kappaleen lämpötila on alle rekristallisaatiolämpötilan, eli se on metallin kylmämuokkausta. Kylmävalssauksessa saavutetaan haluttu loppumitta, mittatoleranssi, pinnanlaatu ja lujuus.
Valssilaitteet

Valssainlaitteisto koostuu yhdestä tai useammasta valssituolista ja valssattavan metallikappaleen mittaus-, jäähdytys- ja käsittelylaitteistoista. Valssituoleja on useita erityyppisiä:
kaksikorkea, jossa on kaksi työvalssia
neljäkorkea, jossa työvalssit on tuettu tukivalsseilla
Sendzimir-valssain, jossa työvalssit on tuettu useilla tukivalsseilla
Planeettavalssain, jossa valssipäät pyörivät valssattavan kappaleen ympärillä
Pilgervalssain, jossa valssit ja valssituoli liikkuvat edestakaisin
Valssainlaitteistoa, jossa on sarjaan kytkettynä useita valssituoleja, kutsutaan tandem-valssaimeksi.
Valssin säätö ja valssausparametrit > Paksuus

Valssauksessa on tavoitteena saada halutun mittainen lopputuote. Tärkein säätöparametri on valssirako, jolla tarkoitetaan työvalssien välistä rakoa. Tuotteen loppumittaan vaikuttavat lisäksi työvalssien litistyminen sekä syöttö- ja jättöjännitys, eli millä voimalla valssikitaan menevää tuotetta pidätetään tai valssattua tuotetta vedetään.
Tyypillisesti valssaukseen käytetään etukäteen laskettuja pistosarjoja, joista valitaan kyseessä olevalle materiaalille sopiva lähtö- ja loppupaksuus. Pistosarjojen määritykseen käytetään laskentamalleja, joissa otetaan huomioon muun muassa valssausgeometria, suurin sallittu valssausvoima, vedot, kitka ja materiaalin muodonmuutoslujuus. Kuumavalssauksessa mallinnetaan muodonmuutoslujuutta lämpötilan ja muodonmuutosnopeuden funktiona. Kylmävalssauksessa muodonmuutoslujuus riippuu materiaalin lujittumiskäyttäytymisestä.
Valssin säätö ja valssausparametrit > Tasomaisuus

Litteän nauhan valssauksessa pyritään saamaan mahdollisimman tasomainen lopputuote. Nauhan tasomaisuutta mitataan stressometrillä, jolla puolestaan ohjataan työ- ja tukivalssien vyöhykejäähdytystä ja valssien taivutusta. Työvalssit taipuvat prosessissa. Tätä kompensoidaan mykevöimällä (bombeeraamalla) työvalssit. Tällä tarkoitetaan sitä, että valssit ovat hiottu keskeltä hiukan paksummaksi kuin reunoilta. Nauha on tasomainen, kun sitä ei litistetä reunoiltaan tai keskeltä muuta aluetta enempää. Nauhan paksuuden suhteellinen profiili ei saa muuttua valssauksessa, jotta nauha säilyisi tasomaisena.
Valssin säätö ja valssausparametrit > Pinnanlaatu

Lopputuotteen pinnanlaatuun voidaan vaikuttaa valssien hiontakarkeudella. Myös valssattavan tuotteen lähtötilan pinnanlaatu ja karheus sekä valssausreduktio vaikuttavat lopulliseen pintaan. Tuotteen puhtauteen vaikuttaa valssausnesteen puhtaus. Kaikkien irtopartikkelien joutumista valssien väliin on varottava, etteivät ne merkitse valssien pintaa tai valssaudu kiinni tuotteen pintaan. Valssien pinnalla olevat painumat ja kolot merkitsevät koko nauhan näppylävirheillä. Työvalssit on vaihdettava uusiin, kun niillä on valssattu työohjeissa säädetty kilometrimäärä tai tonnimäärä. Käytetyt valssit kunnostetaan valssihiontalaitteella. Kunnostuksen jälkeen valssilla on oltava säädetty vähimmäishalkaisija ja säädetty pintakovuus.
Valssausneste

Valssauksessa käytetään lähes aina jotain nestettä. Nesteen tarkoituksena on voidella ja jäähdyttää prosessia. Kuumavalssauksessa käytetään lähes yksinomaan puhdasta vettä. Kylmävalssausprosesseissa käytetään yleisemmin öljyä. Myös muita nesteitä käytetään. Esimerkiksi alumiinifolion valssauksessa valssausnesteenä on kerosiini.
Valssausnesteen tarkoituksena on jäähdyttää työvalsseja ja toimia kitkaa alentavana voiteluaineena. Kylmävalssauksessa valssausneste muodostaa ohuen kalvon valssattavan materiaalin ja työvalssin väliin.
Aiheesta muualla

Kuvia tai muita tiedostoja aiheesta Valssaus Wikimedia Commonsissa
Valssattu teräsnauha Oulussa (kelan paino 24 512 kg).
Árta (alueyksikkö)

| Ártan alueyksikkö Περιφερειακή ενότητα Άρτας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Epeiros ja Länsi-Makedonia
Alue:  Epeiros
Kuntia:  4
Perustettu:  1.1.2011
Hallinto:  
 – hallinnollinen keskus:  Árta
Pinta-ala:  1 662 km²
Väkiluku (2011):  67 877
 – väestötiheys:  40,84 as./km²
Lyhenteet:  
 – NUTS:  EL541 (osa)
 
www.peartas.gov.gr
Ártan alueyksikkö (kreik. Περιφερειακή ενότητα Άρτας, Perifereiakí enótita Ártas) on yksi Kreikan alueyksiköistä. Se sijaitsee Epeiroksen alueella ja sen hallinnollinen keskus on Árta. Alueyksikön pinta-ala on 1 662 neliökilometriä ja asukasluku 67 877 (vuonna 2011).
Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Ártan prefektuurin (Νομός Άρτας, Nomós Ártas).
Kunnat

Alueyksikkö jakaantuu neljään kuntaan seuraavasti:
Aiheesta muualla

Περιφερειακή ενότητα Άρτας. Ártan alueyksikön kotisivu. (kreikaksi) (englanniksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli
10Base5

10base5
10base5 oli ensimmäinen laajalle levinnyt Ethernetin versio, paksu Ethernet. Kolme tietokonevalmistajaa, DEC, Intel ja Xerox julkaisivat Ethernetin ja 10base5:n määritelmän, DIX Ethernetin tai Ethernet II:n vuonna 1980. IEEE:n lähiverkkotyöryhmä hyväksyi Ethernetin yhdeksi vaihtoehdoksi lähiverkkoihin ja julkaisi 10base5:tä käyttävän Ethernet-standardin 802.3 vuonna 1982.[lähde? ]
10base5:ssä tiedonsiirtoon käytetään yli 10 millimetriä paksua, impedanssiltaan 50 Ω koaksiaalikaapelia (RG-8), jonka uloin muovinen suojakuori on tyypillisesti väriltään keltaista. Nimi 10base5 muodostuu Ethernetin ominaisuuksista: 10 viittaa 10 Mb/s siirtonopeuteen, 5 verkon segmentin enimmäispituuteen 500 metriä ja base verkossa käytettyyn kantataajuusmodulointiin (baseband).[lähde? ]
Tietokoneet liitetään kaapeliin käyttämällä erillistä lähetin-vastaanotinyksikköä.  Yksikkö kytketään kaapeliin poraamalla siihen sopivan syvyinen reikä terävää liitinnastaa varten ja ruuvaamalla tai puristamalla yksikkö kiinni kaapeliin. Kaapeliin yksiköitä voidaan liittää vain tietyin välein, kaapelin ulkopinnassa on sitä varten merkinnät 2,5 metrin välein.[lähde? ]
Koska kaapeli on erittäin jäykkää, lähetin-vastaanotinyksikkö on helpointa kytkeä välijohdolla verkkokortissa olevaan AUI-liittimeen. AUI-liitin on 15-nastainen D-liitin (DB-15).[lähde? ]
Paksusta Ethernetistä on olemassa myös 75 Ω koaksiaalikaapelissa (RG-11) toimiva muunnos.[lähde? ]
Yleisurheilu kesäolympialaisissa 2008 – miesten 4 × 100 metrin viestijuoksu

| Yleisurheilu  kesäolympialaisissa 2008 > Pikajuoksut |
| --- | --- | --- | --- | --- |
| 100 m |   | Miehet |   | Naiset |
| 200 m |  | Miehet |  | Naiset |
| 400 m |  | Miehet |  | Naiset |
| 100 m aidat |  |  |  | Naiset |
| 110 m aidat |  | Miehet |  |  |
| 400 m aidat |  | Miehet |  | Naiset |
| 4×100 m viesti |  | Miehet |  | Naiset |
| 4×400 m viesti |  | Miehet |  | Naiset |
Kestävyyslajit
| 800 m |  | Miehet |  | Naiset |
| 1500 m |  | Miehet |  | Naiset |
| 5000 m |  | Miehet |  | Naiset |
| 10000 m |  | Miehet |  | Naiset |
| 3000 m esteet |  | Miehet |  | Naiset |
| Maraton |  | Miehet |  | Naiset |
| 20 km kävely |  | Miehet |  | Naiset |
| 50 km kävely |  | Miehet |  |  |
Hypyt ja heitot
| Pituushyppy |  | Miehet |  | Naiset |
| Kolmiloikka |  | Miehet |  | Naiset |
| Korkeushyppy |  | Miehet |  | Naiset |
| Seiväshyppy |  | Miehet |  | Naiset |
| Kuulantyöntö |  | Miehet |  | Naiset |
| Kiekonheitto |  | Miehet |  | Naiset |
| Keihäänheitto |  | Miehet |  | Naiset |
| Moukarinheitto |  | Miehet |  | Naiset |
Moniottelut
| Seitsenottelu |  |  |  | Naiset |
| Kymmenottelu |  | Miehet |  |  |
Miesten 4 × 100 metrin viestijuoksu käytiin 21. – 22. elokuuta Pekingin kansallisella stadionilla. Finaalissa ensimmäisenä maaliin juoksi Jamaika maailmanennätysajalla 37,10 sekuntia.
Tuloslistaa muutettiin 25. tammikuuta 2017 Jamaikan Nesta Carterin annettua positiivisen dopingnäytteen. Näytteestä löytyi jälkiä kielletystä metyyliheksaaniamiinista. Kansainvälinen olympiakomitea pyysi Kansainvälistä yleisurheiluliittoa muuttamaan tuloksia, ja kun urheilun kansainvälinen vetoomustuomioistuin CAS hylkäsi Jamaikan sprinterin vetoomuksen, mitalit jaettiin uudestaan seuraavasti; Trinidad ja Tobagolle kultaa, Japanille hopeaa ja Brasilialle pronssia.
Mitalit

| 0 | 1 | 2 | 3 |
| --- | --- | --- | --- |
| Laji | Kulta | Hopea | Pronssi |
| Miesten 4 × 100 metrin viestijuoksu |  Trinidad ja Tobago Keston Bledman Marc Burns Emmanuel Callender Richard Thompson Aaron Armstrong* |  Japani Naoki Tsukahara Shingo Suetsugu Shinji Takahira Nobuharu Asahara   |  Brasilia Vicente de Lima Sandro Viana Brunno de Baros Jose Carlos Moreira   |
(*) juoksi 1. kierroksella
Ennätykset

Ennätykset ennen kilpailua olivat seuraavat:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys |  Yhdysvallat Mike Marsh Leroy Burrell Dennis Mitchell Carl Lewis | 37,40 | Barcelona, Espanja  | 8. elokuuta 1992 |
| Maailmanennätys |  Yhdysvallat Jon Drummond Andre Cason Dennis Mitchell Leroy Burrell | 37,40 | Stuttgart, Saksa | 21. elokuuta 1993 |
| Olympiaennätys |  Yhdysvallat Mike Marsh Leroy Burrell Dennis Mitchell Carl Lewis | 37,40 | Barcelona, Espanja | 8. elokuuta 1992 |
Tulokset

| 0 | 1 | 2 |
| --- | --- | --- |
|  Q, selviytyi jatkoon sijoituksella  q, selviytyi jatkoon ajalla  DNS, ei lähtenyt  DNF, ei selviytynyt maaliin  DNQ, hylätty |   |  SB, kauden kärkitulos  NR, maanennätys |
Tulokset > Ensimmäinen kierros

| Ryhmä | Rata | Maa | Juoksijat | Tulos | Huomioita |
| --- | --- | --- | --- | --- | --- |
| 1 | 8 |  Trinidad ja Tobago | Keston Bledman, Marc Burns, Aaron Armstrong, Richard Thompson | 38,26 | Q |
| 2 | 6 |  Jamaika | Dwight Thomas, Michael Frater, Nesta Carter, Asafa Powell | 38,31 | Q, SB, Doping |
| 1 | 4 |  Japani | Naoki Tsukahara, Shingo Suetsugu, Shinji Takahira, Nobuharu Asahara | 38,52 | Q, SB |
| 2 | 2 |  Kanada | Hank Palmer, Anson Henry, Jared Connaughton, Pierre Browne | 38,77 | Q |
| 1 | 3 |  Alankomaat | Maarten Heisen, Guus Hoogmoed, Patrick van Luijk, Caimin Douglas | 38,87 | Q, SB |
| 2 | 3 |  Saksa | Tobias Unger, Till Helmke, Alexander Kosenkow, Martin Keller | 38,93 | Q |
| 1 | 2 |  Brasilia | Jose Carlos Moreira, Brunno de Baros, Vicente de Lima, Sandro Viana | 39,01 | q |
| 2 | 9 |  Kiina | Wen Yongyi, Zhang Peimeng, Lu Bin, Hu Kai | 39,13 | q |
| 2 | 7 |  Thaimaa | Apinan Sukaphai, Siriroj Darasuriyong, Sompote Suqannarangsri, Sittichai Suwonprateep | 39,40 |  |
| 2 | 4 |  Ranska | Yannick Lesourd, Martial Mbandjock, Manuel Reynaert, Samuel Coco-Viloin | 39,53 |  |
| 2 | 5 |  Iso-Britannia | Simeon Williamson, Tyrone Edgar, Marlon Devonish, Craig Pickering | DNQ |  |
| 2 | 8 |  Italia | Fabio Cerutti, Simone Collio, Emanuele di Gregorio, Jacques Riparelli | DNQ |  |
| 1 | 6 |  Nigeria | Onyeabor Ngwogu, Obinna Metu, Chinedu Oriala, Uchenna Emedolu | DNF |  |
| 1 | 9 |  Puola | Marcin Andrzej Nowak, Lukasz Chyla, Marcin Jedrusinski, Dariusz Kuc | DNF |  |
| 1 | 5 |  Etelä-Afrikka | Hannes Dreyer, Leigh Julius, Ishmael Kumbane, Thuso Mpuang | DNF |  |
| 1 | 7 |  Yhdysvallat | Rodney Martin, Travis Padgett, Darvis Patton, Tyson Gay | DNF |  |
Tulokset > Finaali

| Sija | Rata | Maa | Juoksijat | Tulos | Huomioita |
| --- | --- | --- | --- | --- | --- |
| DSQ | 5 |  Jamaika | Nesta Carter, Michael Frater, Usain Bolt, Asafa Powell | 37,10 | WR Doping |
|  | 4 |  Trinidad ja Tobago | Keston Bledman, Marc Burns, Emmanuel Callender, Richard Thompson | 38,06 |  |
|  | 7 |  Japani | Naoki Tsukahara, Shingo Suetsugu, Shinji Takahira, Nobuharu Asahara | 38,15 | SB |
|  | 3 |  Brasilia | Vicente de Lima, Sandro Viana, Brunno de Baros, Jose Carlos Moreira | 38,24 | SB |
| 4 | 9 |  Saksa | Tobias Unger, Till Helmke, Alexander Kosenkow, Martin Keller | 38,58 |  |
| 5 | 6 |  Kanada | Hank Palmer, Anson Henry, Jared Connaughton, Pierre Browne | 38,66 | SB |
| 6 | 8 |  Alankomaat | Maarten Heisen, Guus Hoogmoed, Patrick van Luijk, Caimin Douglas | 45,81 |  |
|  | 2 |  Kiina | Wen Yongyi, Zhang Peimeng, Lu Bin, Hu Kai | DSQ |  |
You’ll Never Walk Alone

”You’ll Never Walk Alone” Anfieldin stadionin portissa.
You’ll Never Walk Alone on vuonna 1945 sävelletty amerikkalainen musikaalikappale, joka nykyään tunnetaan parhaiten englantilaisen Liverpool FC:n jalkapallojoukkueen kannattajien laulamana kannatuslauluna ja seuran tunnuskappaleena. Alkuperäisen laulun sävelsi Carousel-nimiseen musikaaliin Richard Rodgers, ja sen sanoituksen teki Oscar Hammerstein II.